**Z Á P I S N I C A č. 10**

**z 10. riadneho zasadnutia Obecného zastupiteľstva obce Perín – Chym,**

**konaného dňa 11.03.2020**

**Prítomní :** MVDr. Ladislav Molnár PhD. - starosta

**Poslanci:**  Ing. Roland Vinter, Ing. Miroslav Podžuban, Miroslav Lochman, Ľudmila Révésová,

Zoltán Sabo, Karol Kočiš, Bartolomej Damko a Róbert Kapaló

**Za overovateľov zápisnice:** Ľudmila Révésová a Bartolomej Damko

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice)*
2. Schválenie programu zasadnutia OZ
3. Informácia starostu obce
4. Správa nezávislého audítora z auditu účtovnej závierky
5. Rozbor protiprávnej činnosti v katastroch obce Perín-Chym
6. Správa hlavného kontrolóra o kontrolnej činnosti v roku 2019
7. Informácia o vymáhaní pohľadávok
8. Prerokovanie zmeny nájmov za obecný majetok
9. Schválenie rozpočtu obce na roky 2020-2022
10. Rôzne (interpelácie poslancov, žiadosti občanov)
11. Záver

**K bodu č.1:**

Starosta obce MVDr. Ladislav Molnár PhD. otvoril zasadnutie Obecného zastupiteľstva, privítal poslancov, navrhol overovateľov a zapisovateľku zápisnice, ktorí boli schválení.

**K bodu č. 2**

V tomto bode starosta oboznámil prítomných s programom zasadnutia, ktorý poslanci schválili prijatím uznesenia č. 74 **.**

**K bodu č. 3**

V tomto bode starosta informoval prítomných o mimoriadnej situácii v súvislosti so šírením koronavírusu a o prijatých opatreniach.

Ďalej poďakoval za účasť vo voľbách do NR SR a za pokojný priebeh volieb.

V tomto roku si pripomenieme 800-té výročie prvej zmienky Perína a pri tejto príležitosti je naplánovaná oslava 29.8.2020.

Eurovia by 01.04.2020 chcela prevziať stavenisko, mala by sa začať výstavba cyklotrasy.

Do konca októbra by mali byť postavené vyhliadkové veže na rybníkoch, momentálne stavebný úrad pracuje na povolení tejto stavby.

Bola podaná žiadosť na Via Carpatia s partnerskou obcou Háromhuta, projekt cezhraničnej spolupráce s názvom “Prihraničné tematické gastrokultúrne spoločenské programy v obciach Háromhuta a Perín“. Ide o zakúpenie vybavenia mobilnej kuchyne – gril, kotol, udiareň, sušička, stoly, lavice. V Períne sa v rámci tohto projektu urobia akcie spojené s rybími špecialitami a s domácou zabíjačkou. V Háromhute budú strapačkové a divinové akcie.

Bol vynesený 2.-stupňový rozsudok o neplatnosti výpovede hl. kontrolórovi obce zo strany obce. Čaká nás ďalší súd, ktorý rozhodne o výške ušlej mzdy a odškodného.

Poslanci hlasovali a jednoznačne schválili uznesenie č.75. Hlasovalo 7 poslancov – došiel poslanec M. Lochman.

**K bodu č. 4**

Starosta prečítal správu nezávislého audítora (Ing. Daša Polončáková) z auditu účtovnej závierky za rok 2018.

Poslanci prijali hlasovaním uznesenie č.76. Nakoľko došiel poslanec K. Kočiš, hlasovalo 8 poslancov.

**K bodu č. 5**

V tomto bode predniesol starosta obce rozbor protiprávnej činnosti v obci Perín-Chym za rok 2019, predložený ORPZ Košice-okolie, Obvodné oddelenie PZ Veľká Ida.

Poslanci prijali hlasovaním uznesenie č.77.

**K bodu č. 6**

Slova sa ujal hlavný kontrolór obce, ktorý poslancom predniesol svoju správu o kontrolnej činnosti obce Perín-Chym v roku 2019.

Poslanci hlasovali a prijali uznesenie č.78.

**K bodu č. 7**

V tomto bode starosta informoval o druhoch pohľadávok a záväzkov - dane, poplatky a faktúry. Právny zástupca obce bol poverený vypracovaním podkladov k vymáhaniu nedoplatkov. Celková výška nedoplatkov je cca 20.000,-€.

Poslanci hlasovali a  schválili uznesenie č.79.

**K bodu č. 8**

V súvislosti s nutnosťou zmeny za nájom za nebytové priestory, ktoré neboli menené od r. 2003

je potrebné vypovedať všetky zmluvy. Po prijatí nových sadzieb bude vyhlásená súťaž a aj terajší nájomníci sa môžu uchádzať o prenájom nebytových priestorov. Poslanci hlasovali a  schválili uznesenie č.80.

**K bodu č. 9**

Hlavný kontrolór obce predniesol svoje stanovisko k návrhu rozpočtu. Nakoľko tejto schôdzi predchádzala pracovná porada, ktorej hlavnou témou bol rozpočet na roky 2020-2022, v tomto bode Ing. Vinter doplnil niektoré informácie ohľadom čerpania rozpočtu. Navrhol vyčleniť 15.000,-€ pre Chym a 15.000,-€ pre Vyšný Lánec. Poslanec Kočiš žiadal o dokončenie prác začatých v roku 2019 súvisiacich s rigolmi a asfaltovaním, ktoré boli sľúbené ešte minulý rok, ale kvôli nedostatku financií boli prerušené. Starosta vysvetlil, že asfaltovanie nebolo dokončené, lebo firma Strabag stiahla pred Vianocami stroje. Sľúbil, že situáciu bude riešiť s firmou Strabag.

Poslanec Sabo navrhol vyčleniť financie na výmenu okien na budove OcÚ v Chyme.

Poslanec Kočiš bol sklamaný z opravy zadnej brány na cintoríne. Sám sa podujme na vyčistenie rigolu za cintorínom.

Poslanec Kapaló apeloval na zistenie a dokázanie vinníka, kvôli ktorému došlo k úniku plynu a v dôsledku toho bol vysoký nedoplatok na plyne vo viacúčelovej budove v Períne.

Po diskusii na túto tému poslanci súhlasili s vyčlenením zvlášť 15.000,-€ pre Chym a pre Vyšný Lánec, hlasovali a  schválili uznesenie č.81.

**K bodu č. 10**

V decembri si TJ Perín požiadali o dotáciu vo výške 10.000,-€, zároveň prišla žiadosť o zakúpenie vybavenia posilňovne v Chyme vo výške 2.300,-€. Hl. kontrolór upozornil poslancov na dodržiavanie zákona o financovaní športu. Poslanci súhlasili a prijali uznesenie č.82.

V súvislosti s delimitáciou pozemkov pod existujúcimi cestami medzi Perínom a Kechnecom a Perínom a Hidasnémeti je potrebné pre Slovenský pozemkový fond prehlásenie, že tieto stavby boli postavené pred rokom 1991.

Poslanci prijali uznesenie č.83.

Keďže VSD a.s. vykonala preložku elektr.sietí zo stĺpov do zeme je potrebné uzavrieť zmluvu o vecnom bremene v prospech Východoslovenskej distribučnej, a.s., strpieť umiestnenie elektro-energetického zariadenia na parc. C KN č. 276 a C KN č. 3852/1.

Poslanci prijali uznesenia č. 84 a 85.

Žiadosti o odkúpenie pozemku podali s cieľom vysporiadania si vlastníckych vzťahov:

Anna Lučaiová. Perín 19

Ing. Peter Fazekaš. Chym 95

Ladislav Špegár, Chym 81

Poslanci súhlasili so zámerom odpredať požadované pozemky a prijali uznesenie č.86.

Žiadosť o prenájom nebytového priestoru vo viacúčelovej budove v Períne za účelom zriadenia kozmetického salóna si podala pani Lenka Kollárová. Poslanci s prenájmom súhlasili prijatím uznesenia č. 87.

Pani Gabriela Salaiová žiadala o odstránenie cestného spomaľovača pred jej domom v Períne, nakoľko dochádza k poškodzovaniu jej domu. Prebehla diskusia, nakoľko spomaľovače boli umiestnené na žiadosť občanov, kvôli zníženiu rýchlosti áut a teraz žiadajú o ich odstránenie. Nakoniec poslanci prijali uznesenie č.88.

Rímskokatolícka farnosť v Períne žiadala o súhlas inštalácie kamerového systému, kamery by mali zachytávať okolie farskej budovy ale aj objekt kostola. K tejto téme sa vyjadril poslanec Damko, ktorý upozornil na to, že podľa jeho vedomostí, kamery nesmú snímať verejné priestranstvo (okrem kamier obce). Aby bolo povolenie v súlade so zákonom, je potrebné tieto informácie preveriť. Poslanci preto odložili hlasovanie k tejto žiadosti na najbližšie zasadnutie OZ.

Pán Martin Referovič požiadal o vysporiadanie odobratých častí pozemkov a obnovu oplotenia. Ide o časť pozemkov, ktoré boli odobraté pri vytváraní komunikácie pri p. Grentzerovi. Bude potrebné geodetické zameranie a následné oplotenie. Bolo prijaté uznesenie č.89

Doručené boli dve žiadosti – Ing. Virostko a spol Archimedes s.r.o. o stanovisko k výstavbe viacerých rodinných domov na pozemkoch vo Vyšnom Lánci a v Períne. K tejto téme sa vyjadrili aj poslanci aj referentka stavebného úradu na pracovnej porade. Ing. Podžuban vyjadril názor, že stavebný úrad je preneseným výkonom štátnej moci a on rozhoduje a posudzuje o povolení stavby. Poslanci nemajú kompetenciu o týchto veciach rozhodovať. Ing. Vinter prečítal časť VZN č. 1/2018 o záväznej časti Územného plánu obce, ktorou argumetoval k nevyhoveniu zámerom výstavby. Poslanci po skúsenosti s existujúcimi realizovanými stavbami podobného typu vzniesli námieky – p. Lochman – k odvádzaniu dažďovej vody, absentujúcej kanalizácii a výškovým pomerom terénu. Po rozsiahlej diskusii poslanci prijali uznesenie č. 90.

**K bodu č. 11**

Na záver sa pán starosta poďakoval všetkým prítomným za účasť a ukončil zasadnutie OZ.

................................... ................................... .............................................

Ľudmila Révésová Bartolomej Damko MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**z 10. riadneho zasadnutia Obecného zastupiteľstva obce Perín – Chym,**

**konaného dňa 11.03.2020**

**UZNESENIE č. 74**

Obecné zastupiteľstvo Obce Perín-Chym **s c h v a ľ u j e** program 10. riadneho zasadnutia OZ v Períne-Chyme.

Hlasovanie : za: 6 , proti : 0 , zdržali sa: 0

**UZNESENIE č. 75**

Obecné zastupiteľstvo Obce Perín-Chym **b e r i e na  vedomie** informáciu starostu za uplynulé obdobie od posledného zasadnutia OZ.

Hlasovanie : za: 7 , proti : 0 , zdržali sa: 0

**UZNESENIE č. 76**

Obecné zastupiteľstvo Obce Perín-Chym **b e r i e n a  v e d o m i e** správu nezávislého audítora z auditu účtovnej závierky za rok 2018.

Hlasovanie : za: 8 , proti : 0 , zdržali sa: 0

**UZNESENIE č. 77**

Obecné zastupiteľstvo Obce Perín-Chym **b e r i e n a  v e d o m i e** rozbor protiprávnej činnosti v obci Perín-Chym za rok 2019, predložený ORPZ Košice-okolie, Obvodné oddelenie PZ Veľká Ida.

Hlasovanie : za: 8 , proti : 0 , zdržali sa: 0

**UZNESENIE č. 78**

Obecné zastupiteľstvo Obce Perín-Chym **b e r i e n a  v e d o m i e** správu hlavného kontrolóra o kontrolnej činnosti obce Perín-Chym v roku 2019.

Hlasovanie : za: 8 , proti : 0 , zdržali sa: 0

**UZNESENIE č. 79**

Obecné zastupiteľstvo Obce Perín-Chym **b e r i e n a  v e d o m i e** informáciu o vymáhaní pohľadávok.

Hlasovanie : za: 8 , proti : 0 , zdržali sa: 0

**UZNESENIE č. 80**

Obecné zastupiteľstvo Obce Perín-Chym **p o v e r u j e** starostu obce**:**

1. vypovedaním existujúcich nájomných zmlúv k obecnému nehnuteľnému majetku
2. vypracovaním podmienok pre vyhlásenie verejných súťaží na prenájom nehnuteľného majetku obce po predložení žiadostí o prenájom
3. prebratím správy majetku vo vlastníctve obce.

Hlasovanie : za: 8 , proti : 0 , zdržali sa: 0

**UZNESENIE č. 81**

Obecné zastupiteľstvo v Períne – Chyme:

1. **b e r i e na vedomie** odporúčacie stanovisko hlavného kontrolóra obce schváliť rozpočet na rok 2020 podľa predloženého návrhu,
2. **b e r i e na vedomie** návrh viacročného rozpočtu na rok 2020-2022
3. **s c h v a ľ u j e** rozpočet na rok 2020 podľa predloženého návrhu.

Hlasovanie : za: 8 , proti : 0 , zdržali sa: 0

**UZNESENIE č. 82**

Obecné zastupiteľstvo Obce Perín-Chym **s c h v a ľ u j e :**

1. dotáciu pre TJ Perín vo výške 10.000,-€
2. zakúpenie športového vybavenia do posilňovne v Chyme vo výške 2.300,-€.

Hlasovanie : za: 8 , proti : 0 , zdržali sa: 0

**UZNESENIE č. 83**

Obecné zastupiteľstvo v Períne – Chyme **p r e h l a s u j e ,** že stavby komunikácií na:

1. parcele 3877 a 3878 registra E KN v kat. území Perín, vedené na LV 2658,
2. parcele 3855/1 a 3885 registra C KN v kat. území Perín vedené na LV 1481

boli postavené pred účinnosťou zákona č. 138/1991 Z.z. o majetku obcí.

Hlasovanie : za: 8 , proti : 0 , zdržali sa: 0

**UZNESENIE č. 84**

Obecné zastupiteľstvo Obce Perín-Chym **s c h v a ľ u j e** zriadenie vecného bremena v prospech Východoslovenskej distribučnej, a.s, Mlynská 32, 042 91 Košice, strpieť umiestnenie elektro-energetického zariadenia na parc. C KN č. 276 a C KN č. 3852/1 v kat. území Perín v rozsahu geometrického plánu č.36589934-93/2019 vyhotoveného spol. GEOS Košice,s r.o., Barčianska 68, 040 17 Košice.

Hlasovanie : za: 8 , proti : 0 , zdržali sa: 0

**UZNESENIE č. 85**

Obecné zastupiteľstvo Obce Perín-Chym **s c h v a ľ u j e** zriadenie vecného bremena v prospech Východoslovenskej distribučnej, a.s, Mlynská 32, 042 91 Košice, strpieť umiestnenie elektro-energetického zariadenia na parc. C KN č. 276 v kat. území Perín v rozsahu geometrického plánu č.31691501-210/2019 vyhotoveného spol. Geodetic spol. s r.o., Dunajská 10, 040 01 Košice.

Hlasovanie : za: 8 , proti : 0 , zdržali sa: 0

**UZNESENIE č. 86**

1. Obecné zastupiteľstvo Obce Perín-Chym **v y h l a s u j e**  za nadbytočný majetok p.č. 3852/17 registra C KN o výmere 53 m2 v k.ú. Perín, časť parcely č. 82 registra E KN o výmere 58 m2 a časť parcely č.822/1 registra E KN v k.ú. Chym pre potreby obce .
2. Obecné zastupiteľstvo Obce Perín-Chym v súlade s § 9a ods. 1 písm. c ) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** zámer predaja majetku obce Perín-Chym:
3. parcely č.3852/17 registra C KN o výmere 53 m2 odčlenenej geometrickým plánom č. 36800791-116/2019 z pôvodnej parcely č. 3852/1, zapísanej na LV 2470, ako zastavaná plocha a nádvorie, v kat. území Perín formou priameho predaja za cenu podľa znaleckého posudku,
4. časti parcely č.82 registra E KN o výmere 58 m2 zapísanej na LV 627 ako vodná plocha v kat. území Chym formou priameho predaja za cenu podľa znaleckého posudku,
5. časti parcely č.822/1 registra E KN zapísanej na LV 627 ako zastavaná plocha a nádvorie v kat. území Chym formou priameho predaja za cenu podľa znaleckého posudku.

Hlasovanie : za: 8 , proti : 0 , zdržali sa: 0

**UZNESENIE č. 87**

Obecné zastupiteľstvo Obce Perín-Chym **s c h v a ľ u j e** prenájom nebytových priestorov vo viacúčelovej budove Obecného úradu v Períne na podnikanie pre Lenku Kollárovú – LENA, Perín 227, 044 74 Perín-Chym, za účelom zriadenia kozmetického salóna.

Hlasovanie : za: 8 , proti : 0 , zdržali sa: 0

**UZNESENIE č. 88**

Obecné zastupiteľstvo Obce Perín-Chym **s c h v a ľ u j e** odstránenie cestného spomaľovača v Períne pred domom č.221.

Hlasovanie : za: 6 , proti : 0 , zdržali sa: 2 (Kapaló, Révésová)

**UZNESENIE č. 89**

Obecné zastupiteľstvo Obce Perín-Chym **p o v e r u j e** starostu obce:

* 1. úkonmi súvisiacimi s vysporiadaním pozemkov, odčlenených z p. č. 222/1 a 222/2 v k.ú. Perín, pri výstavbe prístupovej komunikácie, na základe žiadosti Martina Referoviča, Perín 79
  2. informovať o výsledku na najbližšom zasadnutí OZ.

Hlasovanie : za: 8 , proti : 0 , zdržali sa: 0

**UZNESENIE č. 90**

Obecné zastupiteľstvo Obce Perín-Chym **o d p o r ú č a**  stavebnému úradu, s prihliadnutím na VZN č. 1/2018 o záväznej časti Územného plánu obce schváleného uznesením 169 zo dňa 30.08.2018 (príloha – B.1.5.), **nevyhovieť** stavebnému zámeru na parcelách 74/1-74/4 v kat. území Vyšný Lánec a na parcelách 15/1 a 15/2 na základe predložených žiadostí.

Hlasovanie : za: 7 , proti : 0 , zdržali sa: 1 (Ing. Podžuban)